hu pl hu hu hu hu hu hu en hu hu hu hu hu hu hu hu hu en pl hu en ja en hu en hu hu hu hu hu en hu hu hu hu hu hu hu en hu hu en ceb hu fr en hu en en hu fr hu ro hu hu en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en bg ca de es fr it it pl pt ru hbs_lat fy hu hu hu hu hu hu hu hu hu hu
Quintus Aelius Tubero (Kr. e. 11) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. július 18.
Ugrás a navigációhoz Ugrás a kereséshez
„Tubero” lehetséges további jelentéseiről lásd: Tubero (egyértelműsítő lap).
Kr. e. 74 körül
Kr. e. 11 után
Quintus Aelius Tubero (Kr. e. 74. k. – Kr. e. 11. után) római politikus, jogász, történetíró. A plebejus Aelia genshez tartozott.
Édesapját, Lucius Aelius Tubero történészt és filozófust mély, gyermekkorból erededő barátság és távoli rokoni szálak fűzték Ciceróhoz. Fiatalon Caius Julius Caesar színe előtt mondott beszédet az atyai barátja által védett Quintus Ligarius ellen. Ligarius ugyanis Kr. e. 48-ban nem volt hajlandó átadni apjának a számára kijelölt Africa provincia irányítását, sőt partraszállásukat is megakadályozta – innen az ellenszenv. Quintilianus említi ezt szónoklatát, amellyel nem ért el sikert.
Tubero Ofiliusnál kezdett polgári jogi (Jus Civile) tanulmányokba, és mind a magán- (jus privatum) mind a közjog (jus publicum) terén hamarosan tekintéllyé vált. Több munkát is írt jogi tárgykörben, ám archaizáló stílusuk miatt – Pomponius közlése alapján – kevésbé élvezetes olvasmányoknak bizonyultak.
Tubero Servius Sulpicius egyik lányát vette feleségül, és lánya lett Caius Cassius Longinus, a későbbi szintén híres jogász anyja. Kr. e. 11-ben Augustusszal közösen lett consul, bár ezt némely források nem említik.
Gellius két művét említi: az egyik a De Officio Judicis (A bírói szolgálatról), a másik az Ad C. Oppium (Caius Oppiusnak) címet viselte. A Digestában rengetegszer hivatkozott és idézett Tubero őt jelöli, azonban egész részletek nem kerültek a műbe munkáiból.
Apjához hasonlóan írt egy történeti munkát is, azonban a Gelliusnál fennmaradt részletekről nem eldönthető, hogy saját vagy apja művéből származnak-e.
Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867.
Elérhető a Michigani Egyetem Könyvtárának honlapján: I. kötet (A–D); II. kötet (E–N); III. kötet (O–Z).
Caius Caninus Rebilus (suff)
Az ókori Róma portálja
↑ The Augustan Aristocracy
A lap eredeti címe: „https://hu.wikipedia.org/w/index.php?title=Quintus_Aelius_Tubero_(Kr._e._11)&oldid=24042700”
Consulok az i. e. 1. században
Az i. e. 70-es években született személyek
Az i. e. 10-es években elhunyt személyek
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 18., 13:01
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.